stanford-oval/wikipedia huggingface dataset:
Clement Attlee
Elämäkerta > Toisen maailmansodan ajan varapääministerinä

Attleestä tuli lopulta parlamentin jäsen työväenpuolueen jäsenenä vuonna 1922. Hän toimi vuonna 1924 sotaministeriön alivaltiosihteerinä ja vuonna 1931 postiministerinä. Vuosina 1935–1940 hän oli opposition johtaja parlamentin alahuoneessa. Attlee toimi ministerinä Winston Churchillin hallituksissa, lopulta varapääministerinä ja siten Churchillin läheisenä työtoverina. Miehet olivat luonteiltaan erilaisia eivätkä heidän välinsä olleet erityisen läheiset, mutta koko sodan ajan he olivat jokseenkin yksimielisiä brittien sotaponnistelujen jatkamisesta. Työväenpuolueen ja Attleen osuus oli tärkeä, jotta ammattiyhdistykset eivät lakkoilleet sodan aikana. Attlee oli vuosina 1940–1942 lordisinetinvartija, 1942–1943 dominioministeri sekä vuosina 1943–1945 lordipresidentti ja varapääministeri.
Elämäkerta > Pääministerinä

Työväenpuolueen voitettua vaalit heinäkuussa 1945 ja saatua 393 paikkaa alahuoneeseen Attleesta tuli maan pääministeri. Attlee osallistui toisen maailmansodan päättymisen jälkeisiin liittoutuneitten konferensseihin. Hallitus päätti että valtio ottaisi haltuunsa hiilikaivokset, rautatiet, lentoyhtiöt, sähkö- ja kaasulaitokset sekä Englannin pankin. Perustettiin kansallinen terveyspalvelu National Health Service. Attlee osallistui Marshall-avun toteuttamiseen.
20. helmikuuta 1947 Attlee lupasi, että Intiasta tulisi itsenäinen valtio. Tämä käynnisti valtavan muutosliikkeen Brittiläisessä imperiumissa seuraaviksi vuosikymmeniksi.
Työväenpuolue säilytti enemmistönsä 23. helmikuuta 1950 järjestetyissä parlamenttivaaleissa, joten Attlee muodosti hallituksen myös 1. maaliskuuta. Hän esitteli parlamenttikauden suunnitelmiaan parlamentin avajaisissa 6. maaliskuuta ja sai kolme päivää myöhemmin alahuoneelta terästeollisuuden sosialisoimista koskevan luottamuslauseen äänin 310–296.
Perintö

Clement Attlee äänestettiin Britannian 20. vuosisadan tehokkaimmaksi pääministeriksi MORI:n järjestämässä mielipidekyselyssä vuonna 2004.
Aiheesta muualla

Kuvia tai muita tiedostoja aiheesta Clement Attlee Wikimedia Commonsissa
Clement Attlee Find a Grave -sivustolla (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Oswald Mosley | Lancasterin herttuakunnan kansleri 1930–1931 | Seuraaja: Arthur Ponsonby |
Dave Duerson

| Dave Duerson> Henkilötiedot |
| --- | --- |
Syntynyt: 28. marraskuuta 1960 Muncie, Indiana
Kuollut: 17. helmikuuta 2011 (50 vuotta) Sunny Isles Beach, Florida
Kansalaisuus:   Yhdysvallat
Amerikkalaisen jalkapallon pelaaja
Pelipaikka:  takapuolustaja
Pelinumero:  22
Pelaajaura
Seurat:  Chicago Bears New York Giants Phoenix Cardinals
NFL-varaus:  64. varaus, 1983 Chicago Bears
Pääsarjaura:  1983–1993
David Russell ”Dave” Duerson (28. marraskuuta 1960 Muncie, Indiana – 17. helmikuuta 2011 Sunny Isles Beach, Florida) oli yhdysvaltalainen amerikkalaisen jalkapallon pelaaja, pelipaikaltaan takapuolustaja (engl. safety).
Pelaajaura

Ennen ammattilaisuraansa Duerson pelasi Notre Damen yliopiston amerikkalaisen jalkapallon joukkueessa, ja suoritti taloustutkinnon. Hän sai NFL-varauksen vuonna 1983, jolloin Chicago Bears varasi hänet varaustilaisuuden kolmannella kierroksella. Hän vakiinnutti paikkansa seuran avauskokoonpanossa kolmannella ammattilaiskaudellaan, kaudella 1985, ja oli voittamassa tuolla kaudella ensimmäistä Super Bowlin mestaruuttaan (Super Bowl XX). Hänet valittiin Chicagon-vuosinaan neljästi peräkkäin NFL:n tähdistöotteluun eli Pro Bowliin, kausina 1985–1988.
Duerson siirtyi kaudeksi 1990, seitsemän Bearsissa pelatun kauden jälkeen, New York Giantsiin ja oli voittamassa tuolla kaudella, ainoallaan seurassa, toista Super Bowlin mestaruuttaan (Super Bowl XXV). Hän pelasi uransa viimeiset kaudet, kaudesta 1991 kauteen 1993, Phoenix Cardinalsissa.
Neljän Pro Bowl -valinnan lisäksi Duerson valittiin 11 kautta kestäneen NFL-uransa aikana kerran sekä Pro Football Weekly -lehden, Pro Football Writers Associationin (PFWA) että Sporting News -lehden ensimmäiseen All-Pro-tähdistökentälliseen. Tämä tapahtui kaudella 1986, jolla hän teki takamiesten (engl. defensive back) yhden kauden aikana tekemien säkitysten ennätyksen, seitsemän säkitystä. Ennätyksen rikkoi kaudella 2005 Arizona Cardinalsin Adrian Wilson. Hänet valittiin myös kahdesti, kausina 1986 ja 1987, Associated Pressin toiseen All-Pro-tähdistökentälliseen ja palkittiin kaudella 1987 NFL Man of the Year Awardilla, palkinnolla, jonka myöntämisperusteena on pelaajan harjoittama vapaaehtois- ja hyväntekeväisyystyö.
Pelaajauran jälkeen

Pelaajauransa jälkeen Duerson oli mukana liike-elämässä. Hän osti makkaroita pikaruokaravintoloille valmistaneen Brooks Sausage Companyn, myöhemmin nimeltään Fair Oaks Farm, ja oli sen pääomistaja vuoteen 2002, jolloin myi sen. Tämän jälkeen hän perusti uuden yrityksen, Duerson Foodsin, joka ajautui kuitenkin talousvaikeuksiin. Yritys joutui selvitystilaan vuonna 2006 ja suurin osa sen omaisuudesta jouduttiin huutokauppaamaan.
Duerson oli 24 vuoden ajan naimisissa Alicia Duersonin kanssa, josta erosi vuonna 2007. Vuotta aikaisemmin hänet oli tuomittu sakkoihin vaimonsa pahoinpitelystä. Duersonilla oli neljä lasta.
Duerson kuoli helmikuussa 2011, 50-vuotiaana. Hän teki itsemurhan ampumalla.
David Heyman

| David Heyman |
| --- | --- |
 David Heyman vuonna 2009.
Henkilötiedot
Syntynyt: 26. heinäkuuta 1961 (ikä 63) Lontoo, Englanti, Yhdistynyt kuningaskunta
Ammatti:  elokuvatuottaja
Aiheesta muualla
IMDb 
David Jonathan Heyman (s. 1961 Lontoo, Englanti, Iso-Britannia) on brittiläinen elokuvatuottaja ja elokuvatuotantoyrityksen Heyday Filmsin perustaja. Hänet tunnetaan parhaiten Harry Potter -elokuvasarjan sekä vuoden 2013 elokuvan Gravity tuottajana. Gravity oli toinen elokuva, jonka Heyman teki yhdessä ohjaaja Alfonso Cuarón kanssa ensimmäisen ollessa Harry Potter ja Azkabanin vanki. Vuonna 2016 hän tuotti elokuvat Valo valtameren yllä ja Ihmeotukset ja niiden olinpaikat.
Aiheesta muualla

David Heyman Internet Movie Databasessa. (englanniksi)
Dovžanskin piiri

| Dovžanskin piiri Довжанський район Sverdlovskin piiri (12> 5.2016 saakka) |
| --- | --- |
 Piiri Luhanskin alueen kartalla (rajat 7/2020-).
Valtio:  Ukraina
Alue:  Luhanskin alue
Hallinto:  
 – hallinnollinen keskus:  Dovžansk (62 993 as., 2021)
Pinta-ala  ():  2 140 km²
Väkiluku (2021 (arvio))  ():  206 360
Dovžanskin piiri (ukr. Довжанський район, Dovžanskyi raion); 12.5.2016 saakka Sverdlovskin piiri (ukr. Свердловський район; ven. Свердловский район, Sverdlovski raion) on hallinnollinen piiri Ukrainan Luhanskin alueen kaakkoisosassa. Piirin hallinnollinen keskus on Dovžanskin kaupunki (ukr. Довжанськ; aiempi Sverdlovsk; 62 993 as., 2021). Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Piiri rajoittuu sekä idässä että etelässä Venäjän Rostovin alueeseen.
Dovžanskin piirin alue ennen heinäkuuta 2020.
Heinäkuuhun 2020 asti Dovžansk oli erillisen kaupunkipiirinsä keskus eikä ollut osa Dovžanskin piiriä. Sekä piiri että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Tällöin Dovžanskin piiri muutti muotoaan, laajeni huomattavasti (de jure) ja seudun kaupunkialueet liitettiin piiriin. Uudeksi pinta-alaksi tuli 2 150 neliökilometriä.
Tšeremšynen kylää Dovžanskin piirissä.
Ukrainan tilastokeskus arvioi piirin väkiluvuksi 206 360 (2021; 12 039 as./2017). Kaupunkilaisiksi heistä tilastoitiin 88,5 prosenttia (182 610 as.), mikä sisälsi neljän kaupungin (Voznesenivka, Dovžansk, Sorokyne, Suh’odilsk) ja 17 kaupunkityyppisen taajaman asukaat.
Aiheesta muualla

Kuvia tai muita tiedostoja aiheesta Dovžanskin piiri Wikimedia Commonsissa
Piirin sosiaalis-taloudellinen peruskuvaus ("Sotsialno-ekonomitšnyi pasport, 2012"; doc (Arkistoitu – Internet Archive) (venäjäksi) (oblrada.lg.ua)
Sverdlovskin piirivaltuuston ja piirin kyläneuvostojen yhteystietoja (1.4.2013) (Arkistoitu – Internet Archive) (venäjäksi) (oblrada.lg.ua)
Dovrás

| Dovrás Δοβράς |
| --- | --- |
 Kunnallisyksikön sijainti
 Dovrás
 Koordinaatit: 40°36′N, 22°12′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Véroia
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  080104
Väkiluku (2011):  5 313
Aikavyöhyke:  UTC+2
 – Kesäaika:  UTC+3
Rekisterikilpi:  IM
Infobox OKVirheellinen NIMI-arvo: 
Dovrás (kreik. Δοβράς; virallisesti Δημοτική Ενότητα Δοβρά, Dimotikí Enótita Dovrá) on yksi Véroian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 5 313 (vuonna 2011).
Dovráksen kunnallisyksikkö käsittää Véroian kunnan pohjoisosan. Sen suurin asutus on Ágios Geórgioksen kylä. Dovrás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Véroian kuntaan yhdessä Apóstolos Pávloksen, Makedonídan ja Vergínan kanssa, jolloin se muuttui uuden kunnan kunnallisyksiköksi.
Kunnallisyksikön osat

Dovráksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Marína | Agía Marína | 864 |
| Ágios Geórgios | Ágios Geórgios | 1 763 |
| Fyteía | Ágios Nikólaos | 68 |
| Fyteía | Fyteía | 409 |
| Fyteía | Koutsochóri | 52 |
| Fyteía | Lianovróchi | 22 |
| Patrís | Kalí Panagía | 28 |
| Patrís | Patrís | 1 492 |
| Trílofo | Trílofo | 615 |
Yhteensä: 5 313
Desmond Miles

| Desmond Miles |
| --- | --- |
 Desmond Miles
Pelisarja:  Assassin’s Creed
Ensimmäinen peli:  Assassin’s Creed (2007)
Ääninäyttelijä  (englanti):  Nolan North
Lisää peliartikkeleitavideopelien teemasivulla
Desmond Miles on kuvitteellinen hahmo Assassin’s Creed -pelisarjassa. Desmond etsii Animus-muistikoodauslaitteen avulla tietoja sarjan salamurhaajien eli assassiinien ja temppeliritarien jo vuosituhansia kestäneestä sodasta, elämällä uudelleen esi-isiensä muistoja. Desmond esiintyy pelattavana hahmona pelisarjan pääosissa Assassin’s Creed, Assassin’s Creed II, Assassin’s Creed: Brotherhood, Assassin’s Creed: Revelations ja Assassin’s Creed III. Hänen esi-isänsä muistot ovat tärkeässä osassa vielä Assassin's Creed IV: Black Flag -pelissäkin.
David Musil

| David Musil |
| --- | --- |

Henkilötiedot
Syntynyt: 9. huhtikuuta 1993 (ikä 31) Edmonton, AB, Kanada
Kansalaisuus:   Tšekki  Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  96 kg
Seura
Seura:  HC Dynamo Pardubice
Sarja:  Extraliga
Pelaajaura
Pääsarjaura:  2008–
Aik. seurat:  HC Dukla Jihlava (Tšekki I) Oklahoma City Barons (AHL) Bakersfield Condors (AHL/ECHL) Edmonton Oilers (NHL) Tucson Roadrunners (AHL) HC Ocelaři Třinec (ČEL)
NHL-varaus:  31. varaus, 2011 Edmonton Oilers
KHL-varaus:  12. varaus, 2010 SKA Pietari
David Musil (s. 9. huhtikuuta 1993 Edmonton, Alberta, Kanada) on tšekkiläis-kanadalainen jääkiekkopuolustaja, joka pelaa Extraligan HC Dynamo Pardubicessa. Edmonton Oilers varasi hänet NHL:n varaustilaisuuden toisella kierroksella 31. pelaajana kesällä 2011.
Ura > Seuraura

David Musil syntyi vuonna 1993 Edmontonissa, kun hänen isänsä František Musil pelasi NHL:ää Calgary Flamesissa. Musil kasvoi sekä Brittiläisen Kolumbian Deltassa että Tšekissä. Hän pelasi kotimaassaan HC Dukla Jihlavassa, jossa voitti 27 syötöllään Tšekin alle 18-vuotiaitten sarjan puolustajien syöttöpörssin kaudella 2007–2008. Seuraavalla kaudella 2008–2009 hän debytoi vain 15-vuotiaana miesten peleissä pelatessaan 14 runkosarja- ja neljä pudotuspeliottelua Tšekin toiseksi korkeimmalla sarjatasolla 1. Národní Hokejová Ligassa.
Kaudeksi 2009–2010 Musil perheineen muutti takaisin Deltaan. Koska hän ei pelannut Pohjois-Amerikassa, häntä ei varattu WHL Bantam Draftissa. WHL-joukkue Kootenay Ice kiinnitti hänet "erikoisdraftissa", mutta Musilin pyynnöstä Kootenay myi hänet deltalaiseen Vancouver Giantsiin, josta se sai vaihdossa ensimmäisen ja viidennen kierroksen varausvuorot. Musil teki ensimmäisellä WHL-kaudellaan 2009–2010 71 runkosarjaottelussa tehopisteet 7+25=32. KHL-joukkue SKA Pietari varasi hänet ensimmäisellä kierroksella 12. pelaajana kesällä 2010.
Kaudella 2010–2011 Musil teki WHL:n runkosarjassa 25 pistettä. NHL-joukkue Edmonton Oilers varasi hänet toisella kierroksella 31. pelaajana kesällä 2011. Musil oli varaustilaisuuden korkein tšekkivaraus. Tilanteesta erikoisen teki se, että hänen isänsä František on Oilersin kykyjenetsijä.
Ura > Maajoukkueura

Musil edustaa kansainvälisellä tasolla Tšekkiä. Hän pelasi alle 20-vuotiaiden MM-kilpailuissa vuonna 2012. Musil pelasi myös alle 18-vuotiaiden MM-kilpailuissa vuosina 2009 ja 2011, joista jälkimmäisessä turnauksessa hänet valittiin Tšekin top-3-pelaajaksi. Vuoden 2010 turnaus jäi Musililta väliin, koska Vancouver Giants eteni WHL:n läntisen konferenssin finaaleihin saakka. Hän ei pelannut myöskään alle 20-vuotiaiden MM-kilpailuissa vuonna 2011 jalkavamman takia.
Muuta

Musil on noin 800 NHL-ottelua pelanneen puolustajan ja nykyisen Edmonton Oilersin kykyjenetsijän, František "Frank" Musilin poika. Hänen äitinsä on entinen tennispelaaja Andrea Holíková. Musilin eno on yli 1300 NHL-ottelua pelannut Bobby Holík. Myös Musilin isoisä Jaroslav Holík ja isosetä Jiří Holík ovat entisiä jääkiekkoilijoita.
Dave Donnelly

| Dave Donnelly> Henkilötiedot |
| --- | --- |
Syntynyt: 2. helmikuuta 1962 (ikä 62) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  84 kg
Pelaajaura
Pääsarjaura:  1984–1990
Seurat:  Boston Bruins (NHL) Hershey Bears (AHL) Chicago Blackhawks (NHL) Edmonton Oilers (NHL) KalPa (SML) EV Landshut (Saksa) Maine Mariners (AHL)
NHL-varaus:  27. varaus, 1981 Minnesota North Stars
David M. Donnelly (s. 2. helmikuuta 1962 Edmonton, Alberta, Kanada) on kanadalainen entinen jääkiekkoilija, pelipaikaltaan keskushyökkääjä. Hän pelasi urallaan NHL:ssä yhteensä 137 runkosarja- ja viisi playoff-ottelua tehopistein 15+24=39 ja keräten 150 jäähyminuuttia. Donnelly pelasi urallaan myös Suomessa ja Saksassa.
Ura > Seuraura

Donnelly pelasi junioriurallaan vuodet 1979–1981 AJHL-joukkue St. Albert Saintsissa. Hän sijoittui jälkimmäisellä kaudellaan 1980–1981 tehoilla 39+55=94 koko liigan pistepörssissä toiseksi edellään vain Drumheller Falconsin Peter Gerlinger. AJHL:n maalipörssissä Donnelly oli kolmas ja hän voitti myös liigan jäähypörssin 293 minuutillaan. Minnesota North Stars varasi Donnellyn toisella kierroksella 27. pelaajana NHL:n varaustilaisuudessa 1981. Vuodet 1981–1983 hän kävi Pohjois-Dakotan yliopistoa. Donnelly oli jälkimmäisellä kaudellaan 1982–1983 18 osumallaan joukkueensa paras maalintekijä Dusty Carrollin kanssa. Hän voitti myös UND:n sisäisen jäähypörssin 106 minuutillaan, joilla Donnelly sijoittui WCHA:n jäähypörssissä neljänneksi.
Heinäkuussa 1982 Minnesota North Stars kauppasi Donnellyn oikeudet ja Brad Palmerin Boston Bruinsille vaihdossa Brian Bellowsiin. Yliopistovuosiensa jälkeen hän vietti kauden 1983–1984 pääasiassa Sarajevon olympiakisoihin valmistautuneessa Kanadan maajoukkueessa, mutta turnauksen jälkeen Donnelly siirtyi loppukaudeksi Bruinsin NHL-joukkueen vahvuuteen. Hän teki siellä loppukaudella 16 runkosarja- ja kolmessa playoff-ottelussa tehot 3+4=7. Kaudella 1984–1985 Donnelly pelasi NHL:ssä 38 runkosarja- ja yhden playoff-ottelun tehopistein 6+8=14. Hän pelasi ison osan kaudestaan myös farmijoukkue Hershey Bearsissa, AHL:ssä.
Kaudella 1985–1986 Donnelly sai tililleen vain kahdeksan NHL-ottelua. Maaliskuussa 1986 hänet kaupattiin Detroit Red Wingsiin vaihdossa Dwight Fosteriin, mutta Donnelly ei saanut joukkueen organisaatiossa tililleen otteluakaan. Kaudeksi 1986–1987 hän siirtyi vapaana agenttina Chicago Blackhawksiin, jossa Donnelly teki uransa ainoan kokonaisen NHL-kautensa aikana 71 runkosarja- ja yhdessä playoff-ottelussa tehot 6+12=18. Lokakuussa 1987 hänet kaupattiin siirtosummaa vastaan Edmonton Oilersiin, jossa Donnelly pelasi kauden 1987–1988 aikana kuitenkin vain neljä ottelua.
Donnelly siirtyi kaudeksi 1988–1989 Eurooppaan ja SM-liigajoukkue Kalevan Pallon riveihin. Hän teki 43 runkosarjaottelussa lähes piste per peli -tahtia 42 tehopistettä. Donnelly voitti myös SM-liigan jäähypörssin 98 minuutillaan. Kauden 1989–1990 hän pelasi Saksan Eishockey-Bundesligaa EV Landshutin paidassa. Kaudeksi 1990–1991 Donnelly palasi Pohjois-Amerikkaan ja siirtyi AHL-joukkue Maine Marinersin riveihin. Hän jakoi tehoilla 21+30=51 joukkueen sisäisen pistepörssin toisen sijan Ken Hammondin kanssa. Donnelly esiintyi vielä Kanadan maajoukkueessa kaudella 1991–1992, jonka jälkeen hän lopetti pelaajauransa.
Ura > Maajoukkueura

Donnelly edusti Kanadaa Sarajevon olympiakisoissa 1984.
Daniel Sturridge

| 0 | 1 | 2 | 3 |
| --- | --- | --- | --- |
 Daniel Sturridge kentällä vuonna 2013.
Henkilötiedot
Koko nimi: Daniel Andre Sturridge
Syntymäaika: 1. syyskuuta 1989 (ikä 35)
Syntymäpaikka: Birmingham, Englanti
Pelipaikka: hyökkääjä, oikea laitahyökkääjä
Pituus: 188 senttimetriä
Paino: 76 kilogrammaa
Seura
Seura: -
Junioriseurat
1995–1996: Cadbury Athletic
1996–2000: Aston Villa
2000–2003: Coventry City
2003–2006: Manchester City
Seurat
| Vuodet | Seura | O | (M) |
| 2006–2009 | Manchester City | 21 | (5) |
| 2009–2013 | Chelsea | 63 | (13) |
| 2011 | → Bolton (laina) | 12 | (8) |
| 2013–2019 | Liverpool | 116 | (51) |
| 2018 | → West Bromwich Albion | 6 | (0) |
| 2019–2020 | Trabzonspor | 11 | (4) |
Maajoukkue
| 2004–2005 | Englanti U16 | 5 | (6) |
| 2004–2005 | Englanti U17 | 9 | (7) |
| 2006–2007 | Englanti U18 | 1 | (2) |
| 2008 | Englanti U19 | 3 | (1) |
| 2009 | Englanti U20 | 1 | (1) |
| 2009–2011 | Englanti U21 | 15 | (4) |
| 2011– | Englanti | 26 | (8) |
| 2012 | Iso-Britannia | 5 | (2) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2021.  Maajoukkueuran tilastot päivitetty 6. kesäkuuta 2019.
Daniel Andre Sturridge (s. 1. syyskuuta 1989 Birmingham, Englanti) on englantilainen jalkapalloilija, pelipaikaltaan hyökkääjä tai vasen laitahyökkääjä. Hän edusti viimeksi Turkin Superliigan Trabzonsporia.
Seurajoukkueura

Sturridge aloitti ammattilaisuransa Manchester Cityssä, jota edusti kaudet 2006−2009. Hän pelasi Cityssä kaikkiaan 21 valioliigaottelua, joissa teki viisi maalia. Hän debytoi myös UEFA Cupissa .
Sturridge siirtyi 7,25 miljoonan euron siirtosummalla Chelseaan kesällä 2009. Heti ensimmäisellä kaudellaan hän voitti sekä valioliigan että FA Cupin mestaruuden. Liigassa hän pelasi 13 ottelua ja teki yhden maalin, FA Cupissa hän teki neljässä ottelussa neljä maalia. Syyskaudella 2010 hän pelasi 13 sarjaottelua ilman maaleja. Kevätkaudella 2011 hän oli lainalla Valioliigan Boltonissa, jossa teki 12 liigaottelussa kahdeksan maalia.
Chelsea voitti kaudella 2011−2012 Mestarien liigan mestaruuden. Sturridge pelasi seitsemän ottelua, viimeksi puolivälierissä, ilman maaleja. Chelsea voitti myös FA Cupin, mutta siinäkään Sturridge ei pelannut kahdessa viimeisessä ottelussa. Valioliigassa hän teki Chelsealle 11 maalia 30 ottelussa. Syyskaudella 2012 hän pelasi seitsemässä liigaottelussa vain 162 minuuttia.
Sturridge siirtyi 15 miljoonan euron siirtosummalla Valioliigassa pelaavaan Liverpooliin tammikuussa 2013. Loppukauden aikana hän teki 14 valioliigaottelussa kymmenen ja syötti viisi maalia. Hän pelasi erinomaisen seuraavan kauden tehden 21 maalia ja sijoittuen maalipörssin toiseksi seurakaverinsa Luis Suárezin taakse. Sturridge ja Suárez muodostivatkin vaarallisen ”SAS”-kaksikon (”Suarez and Sturridge”) tehden kahdestaan yhteensä 52 maalia kaudella 2013–2014.
Kausilla 2014−2016 Sturridge kärsi useista loukkaantumisista ja pelasi 26 valioliigaottelua, joissa teki 12 maalia. Seuraavien puolentoista kauden aikana hänen peliaikansa väheni muutenkin kuin loukkaantumisten vuoksi: hän pelasi 29 liigaottelussa, mutta oli vain 12 kertaa avauskokoonpanossa. Kevätkaudella 2018 hän pelasi lainalla West Bromwich Albionissa kuusi valioliigaottelua ilman maaleja.
Sturridge oli voittamassa Mestarien liigaa kaudella 2018−2019. Hän pelasi kaikkiaan seitsemässä ottelussa, mutta pudotuspeleissä yhteensä vain yhdeksän minuuttia. Valioliigassa hän pelasi 18 ottelussa ja teki kaksi maalia. Hän siirtyi elokuussa 2019 ilmaissiirrolla Turkin Superliigan Trabzonsporiin, jossa pelasi seuraavalla kaudella 11 liigaottelua, ja teki neljä maalia. Hän on ollut ilman seuraa maaliskuusta 2020 lähtien..
Maajoukkueura

Sturridge pelasi kolme ottelua sekä alle 19-vuotiaiden EM-kilpailuissa 2008 että alle 21-vuotiaiden EM-kilpailuissa 2011. Hän pelasi Britannian kaikki neljä ottelua Lontoon olympialaisissa 2012.
Sturridge pelasi ensimmäisen kerran Englannin maajoukkueessa maaottelussa Ruotsia vastaan marraskuussa 2011. Ensimmäisen maalinsa hän teki MM-karsintaottelussa San Marinoa vastaan maaliskuussa 2013.
Hänet valittiin hyvän kauden jälkeen Englannin maajoukkueeseen ykköshyökkääjäksi MM-kisoihin 2014. Hän pelasi Englannin kaikki kolme ottelua, ja teki maalin avauspelissä Italiaa vastaan. EM-kilpailuissa 2016 hän pelasi kolmessa ottelussa ja teki maalin Walesia vastaan.
Aiheesta muualla

Kuvia tai muita tiedostoja aiheesta Daniel Sturridge Wikimedia Commonsissa
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson
Daddy Yankee

| Ramón Luis Ayala Rodriguez |
| --- | --- |
 Daddy Yankee, vuonna 2015.
Henkilötiedot
Syntynyt: 3. helmikuuta 1976 (ikä 48) Rio Piedras, San Juan, Puerto Rico
Ammatti:  rap-artisti, laulaja, näyttelijä
Muusikko
Taiteilijanimi:  Daddy Yankee, The Big Boss, El Jefe, El Cangri, DY
Aktiivisena:  1992-
Tyylilajit:  reggaeton, latin trap, R&B, hip hop
Levy-yhtiöt:  El Cartel, Interscope
 Nimikirjoitus
Aiheesta muualla
daddyyankee.com
  [ Muokkaa Wikidatassa ] [ ohje ]  
Daddy Yankee (oik. Ramón Luís Ayala Rodríguez, s. 3. helmikuuta 1976 Rio Piedras, San Juan, Puerto Rico) on puertoricolainen reggaeton-artisti.
Daddy Yankeen tunnetuin kappale on Gasolina, joka julkaistiin Barrio Fino -nimisellä albumilla vuonna 2004. Hän on myös levyttänyt useiden tunnettujen artistien, kuten Ricky Martinin, Pharrell Williamsin, Hector El Fatherin, Paul Wallin, Lil Jon & The East Side Boyzin, Pitbullin ja Fergien kanssa.
Daddy Yankee 2019
Diskografia > Albumit

1995: No Mercy
1998: El Cartel
2001: El Cartel 2
2002: El Cangri.com
2003: Los Homerun-es
2004: Barrio Fino
2005: Ahora le Toca al Cangri! Live
2005: Barrio Fino En Directo
2007: El Cartel: The Big Boss
2008: Talento de Barrio
2010: Daddy Yankee Mundial
2012: Prestige
2013: King Daddy
2015: King Daddy 2
2019: Con Calma & Mis Grandes Exitos
2020: 2K20
2020: El disco duro
2022: Legendaddy